จงเสนอไอเดีย เทคนิคพิชิตเงินล้านของคนวัย 40 ปี ด้วยกองทุนสำรองเลี้ยงชีพ
1 .เลือกอัตราเงินสะสมเข้ากองทุนสำรองเลี้ยงชีพสูงสุดที่สามารถเลือกได้ เช่น ถ้ามีอัตราเงินสะสมให้เลือก 3% 5% และ 10% ควรเลือกเงินสะสมที่อัตรา 10% เพราะจะช่วยให้ถึงเป้าหมายทางการเงินได้เร็วขึ้น อีกทั้งยิ่งเงินสะสมเพิ่มมากขึ้นเท่าไหร่ ยิ่งมีโอกาสได้รับผลตอบแทนเพิ่มขึ้นมากเท่านั้น เพราะจำนวนเงินสะสมที่กองทุนสำรองเลี้ยงชีพนำไปลงทุนให้จะก้อนใหญ่ขึ้น จึงทำให้มีโอกาสในการสร้างผลตอบแทนที่มากขึ้นตามไปด้วย

2. เลือกนโยบายการลงทุนที่มีความเสี่ยงระดับปานกลางขึ้นไป เพื่อเพิ่มโอกาสในการรับผลตอบแทนที่สูงตามไปด้วย เช่น มีสัดส่วนการลงทุนในหุ้นประมาณ 40% อีก 60% อยู่ในสินทรัพย์ที่มีความเสี่ยงต่ำ เช่น ตราสารหนี้

3. ปรับสมดุลพอร์ตการลงทุน (Portfolio Rebalancing) หรือปรับสัดส่วนของสินทรัพย์ เพื่อควบคุมความเสี่ยงของพอร์ตลงทุนให้อยู่ในระดับความเสี่ยงที่ยอมรับได้

อย่างไรก็ตาม เมื่อเลือกนโยบายการลงทุนในกองทุนสำรองเลี้ยงชีพแล้ว ควรตรวจสอบอย่างสม่ำเสมอด้วยว่าสัดส่วนการลงทุนมีการเปลี่ยนแปลงไปแค่ไหนเมื่อเวลาผ่านไป แต่สำหรับผู้ที่ไม่มีเวลาติดตามข้อมูลการลงทุนก็สามารถเลือกนโยบายการลงทุนที่มีลักษณะการจัดสรรเงินลงทุนตามช่วงอายุ (Target Date) หรือที่เรียกว่า Life Path ซึ่งมีการจัดสรรเงินลงทุนระยะยาวเพื่อให้มีเงินเพียงพอไว้ใช้หลังเกษียณ

มาถึงจุดนี้ ถึงแม้มนุษย์เงินเดือนจะอายุ 40 ปี แต่เพิ่งเริ่มต้นสะสมเงินเข้ากองทุนสำรองเลี้ยงชีพยังมีโอกาสได้เห็นเงินล้านตอนวันเกษียณ ขอเพียงมีวินัยและเก็บออมอย่างสม่ำเสมอ ขณะเดียวกันก็ติดตามพอร์ตการลงทุนอย่างใกล้ชิดและเลือกนโยบายการลงทุนให้เหมาะสมกับสไตล์การลงทุนและระดับความเสี่ยงที่ตัวเองยอมรับได้ ถ้าทำได้รับรองมีเงินใช้อย่างเพียงพอไปตลอดชีวิต
5.ความรู้ทางการเงิน